OpenLLM-France/wikimedia huggingface dataset:
# Guerres de Kappel

Les Guerres de Kappel foren dos conflictes que van tenir lloc a Kappel am Albis a Suïssa els anys 1529 i 1531 per motius religiosos. S'han d'emmarcar dins de les guerres de religió europees de l'Edat Moderna. Els camps rivals van ser els cantons catòlics i els cantons protestants. Si bé la reforma de Zuric del 1523-1525 va permetre l'expansió de la confessió protestant, el conflicte entre cantons arriba realment amb els bailliages. Un bailliages era la circumscripció territorial de Suïssa. Aquestes s'alternaven per cantons. És precisament l'alternança que derivà en guerra.

## Referències

* ↑ Histoire générale du xive au xviiie siècle, p. 143, E. Giddey
* ↑ http://archive.wikiwix.com/cache/?url=http://www.hls-dhs-dss.ch/textes/f/F23722.php&title=Guerres%20de%20Kappel
* ↑ http://philippe.houdry.free.fr/Eprints/BatailleKappel1531_FRE.pdf
# Le Mémont

Le Mémont és un municipi francès situat al departament del Doubs i a la regió de Borgonya - Franc Comtat. L'any 2007 tenia 39 habitants.

## Demografia
### Població

El 2007 la població de fet de Le Mémont era de 39 persones. Hi havia 16 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 15 eren l'habitatge principal de la família, 4 eren segones residències i 2 estaven desocupats. 18 eren cases i 3 eren apartaments. Dels 15 habitatges principals, 14 estaven ocupats pels seus propietaris i 1 estava llogat i ocupat pels llogaters; 1 tenia tres cambres, 5 en tenien quatre i 9 en tenien cinc o més. 14 habitatges disposaven pel capbaix d'una plaça de pàrquing. A 7 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Mémont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 20 persones, 17 eren actives i 3 eren inactives. Les 17 persones actives estaven ocupades(10 homes i 7 dones).. De les 3 persones inactives 1 estava jubilada, 1 estava estudiant i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 1 d'una empresa de fabricació d'altres productes industrials, 1 d'una empresa d'hostatgeria i restauració i 1 d'una empresa financera.
L'any 2000 a Le Mémont hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Mémont a l'INSEE.
* Évolution et structure de la population Fitxa amb el detall de dades de Le Mémont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# The 69 Eyes

The 69 Eyes és un grup de sleaze rock/glam rock de Finlàndia.

## Membres

* Archzie – baixista
* Bazie – guitarra elèctrica
* Jussi 69 – bateria
* Jyrki 69 – cantant
* Timo-Timo - guitarra elèctrica

## Àlbums

* Bump'n'Grind (1992)
* Motor City Resurrection (1995)
* Savage Garden (1995)
* Wrap Your Troubles in Dreams (1997)
* Wasting the Dawn (1999)
* Blessed Be (2000)
* Paris Kills (2002)
* Framed in Blood – The Very Blessed of the 69 Eyes (2003)
* Devils (2004)
* Motor City Resurrection (2005)
* Angels (2007)
* Hollywood Kills - Live At The Whisky A Go Go (2008)
* Back in Blood (2009)
* X (2012)
* Universal Monsters (2016)
* West End (2019)
# Jesús Mariano Angoy Gil

Jesús Mariano Angoy Gil (Alagó, 22 de maig de 1966) és un exfutbolista espanyol que jugà de porter al FC Barcelona. És conegut també pel fet de ser gendre de Johan Cruyff, amb qui coincidí al FC Barcelona.

## Primera etapa futbolística

Angoy es va formar al Calatayud i Barbastre a Aragó i passà a les categories del FC Barcelona, però no va debutar en el primer equip a la màxima categoria fins a la temporada 94/95, en el qual la lesió del titular Busquets, va fer que Johan Cruyff triara Angoy per davant de Lopetegi. Abans però, ja havia debutat a primera divisió a la 89/90, en jugar amb el CD Logroñes, on va estar en qualitat de cedit.
A la seva segona campanya amb el primer equip, Angoy va jugar quatre partits. Al final de la temporada, el porter i Cruyff van deixar el club. Angoy va provar sort al Còrdova, però no va fructificar i es va retirar del futbol.

## Etapa al futbol americà

El 1996 canvia de disciplina esportiva i fitxa pels Barcelona Dragons, de futbol americà, en qualitat de xutador. En aquest esport sí que va gaudir d'èxit i en els set anys que hi va estar al club de Barcelona va marcar fins a 328 punts, sent dels màxims golejadors de la lliga europea. El seu bon joc van fer que realitzés una prova en pretemporada amb els Denver Broncos, de la NFL, però no la va superar. Amb la dissolució dels Barcelona Dragons el 2003 es va incorporar als Bergamo Lions, un equip italià de futbol americà, gran dominador de la Superbowl del seu país. L'any 2005 milità a les files del Badalona Dracs, on finalitzà la seva carrera com a kicker.

## Segona etapa futbolística

Posteriorment, retornaria als camps de futbol, on va estar un breu període jugant amb el CE Europa, equip en el qual el gener de 2009 es va incorporar a l'organigrama tècnic com a preparador de porters del futbol base i la temporada 2010/11 com a entrenador del juvenil B.

## Referències

* 1 2 3 en futbol americà
* ↑ «EL PERSONATGE Finalitza un cicle com a escapulat JESÚS MARIANO ANGOY gil». Mundo Deportivo. [Consulta: 9 abril 2017].
* ↑ «Del Alagón a Primera». Mundo Deportivo, 13-01-1995. [Consulta: 9 abril 2017].
* 1 2 3 «Qué fue de... Angoy» (en castellà). Cadena Ser, 12-06-2000. Arxivat de l'original el 2013-06-15. [Consulta: 15 maig 2012].
* ↑ «Jesús Angoy ya estuvo a punto de fichar por los Denver Broncos» (en castellà). As, 06-01-2010. [Consulta: 17 maig 2012].
* ↑ «Angoy se retira como segundo máximo anotador de la NFL Europa» (en castellà). As, 29-10-2003. [Consulta: 19 maig 2012].
* ↑ «Los inicios» (en castellà). Osos Rivas. [Consulta: 19 maig 2012].
* ↑ Giner, Christian. «Qué fue de Angoy, el empresario y yerno de Cruyff que dejó el Barça y rechazó a la NFL» (en castellà), 03-11-2018. [Consulta: 17 març 2024].
* ↑ «MARIANO ANGOY ENTRA A FORMAR PART DE L'ORGANIGRAMA ESPORTIU». CE Europa, 27-01-2009. Arxivat de l'original el 2021-02-26. [Consulta: 19 maig 2012].
* ↑ «EL JUVENIL B TORNA A COBRAR PROTAGONISME A CEEUROPA.CAT». CE Europa, 21-09-2011. Arxivat de l'original el 2010-10-05. [Consulta: 19 maig 2012].
# Guerres de l'Azerbaidjan

Aquesta pàgina fa referència a aquelles guerres en què s'ha vist involucrada Azerbaidjan durant la seva primera independència entre 1918-1920 i la seva segona independència des de 1991.
| Inici | Fin | Nom del Conflicte | Bel·ligerants (excloent l'Azerbaidjan) | Bel·ligerants (excloent l'Azerbaidjan) | Resultat |
| Inici | Fin | Nom del Conflicte | Aliats | Enemics | Resultat |
| 1918 | 1920 | Guerra armeno-àzeria | Imperi Otomà | República Democràtica de l'Armènia República de l'Armènia Muntanyenca | Indecís Sovietització d'Armènia i l'Azerbaidjan |
| 1998 | 1994 | Guerra de Nagorno-Karabakh | Mujahidí afganesos Voluntaris txetxens Mercenaris de la CEI | Armènia Alt Karabakh Mercenaris de la CEI | Victòria militar armènia Cessament del foc després del tractat de 1994 signat pels representants d'Armènia, Azerbaidjan i Nagorno Karabakh |
| 2001 | En curs | Guerra de l'Afganistan | Afganistan Estats Units d'Amèrica ISAF | Emirat Islàmic de l'Afganistan | Caiguda del règim talibà Permanent insurrecció talibà |
| 2020 | 2020 | Guerra de l'Alt Karabakh de 2020 | Turquia Israel (Proveïdor d'armes) | Armènia República d'Artsakh Diàspora armènia Proveïdor d'armes: Rússia | Acord de fi d'hostilitats de l'Alt Karabakh de 2020 Azerbaidjan recupera el districte de Kəlbəcər, el districte d'Ağdam i el districte de Laçın |

## Referències

* ↑ Croissant, Michael P. The Armenia-Azerbaijan Conflict: Causes and Implications (en anglès). Greenwood Publishing Group, 1998, p. 14. ISBN 9780275962418.
* ↑ Losh, Andrew; Roth. «Nagorno-Karabakh peace deal brokered by Moscow prompts anger in Armenia» (en anglès). The Guardian, 09-11-2020. [Consulta: 11 novembre 2020].

## Vegeu també

* Història de l'Azerbaidjan

## Bibliografia

* Kemp, Arthur, Jihad: Islam's 1,300 Year War against Western Civilization, (Lulu.com, 2008), 38.
* Childs, John (1991). The Nine Years' War and the British Army. Manchester University Press. ISBN 0-7190-3461-2
# Trocadéro

«Trocadéro» té aquests significats:
* Antic Palau del Trocadéro, construcció concebuda pels arquitectes Davioud i Bourdais per a l'exposició universal de París de 1878
* Batalla del Trocadero, fet d'armes del 1823 consagrant la victòria d'un grup expedicionari francès sobre els revolucionaris liberals espanyols a Cadis a Espanya
* Jardins del Trocadéro, jardins al 16è districte de París, de cara al Sena
* Plaça del Trocadéro, vial de París (França)
# Tizac-de-Lapouyade

Tizac-de-Lapouyade és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 357 | 317 | 308 | 339 | 393 | 438 | 474 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1971-2001 | Jean-Marie Richon | |
| 2001- | Marcel De Zaldua | PS |

## Referències

* ↑ Toponímia occitana
# Zarehavan

Zarehavan foren tres ciutats de l'Armènia Sofene. La més important fou la situada a la regió del llac Urmia, a la part oest, a uns 30 km de la costa del llac. Fou capital de la regió anomenada també Zarehavan que tenia a l'est el districte d'Arna; a l'oest el d'Alovaq (al Vaspurakan); al sud, l'Aka (al Vaspurakan) i el Tamber o Tambet; i al nord l'Andzakhí Dzor (al Vaspurakan). La ciutat principal fou Salmas o Salamas (armeni Malamas) uns quilòmetres a l'est de Zarehavan però sense tocar al llac. Fou poblada per àrabs al segle viii i fou centre d'un petit emirat que va existir fins a la conquesta seljúcida vers el 1054. El 905 els àrabs del districte van atacar Vaspurakan en represàlia per la conquesta d'Amiuk i l'execució dels seus habitants. El 906 fou atacada pel príncep de Vaspurakan.
La segona estava a la part nord-est del llac Urmia, tocant a la costa del llac, i era la capital de la regió de Gabitean o Gabitian i del districte oriental conegut també com a Zarevahan. La tercera era al Kogovit, a la província de l'Airarat, a l'oest del districte.

## Referències

* Akunq.net (turc)

## Bibliografia

* René Grousset, Histoire de l'Arménie des origines à 1071, Paris, Payot, 1947 (reimpr. 1973, 1984, 1995, 2008), 644 pàgs
* CYRIL TOUMANOFF, INTRODUCTION TO CHRISTIAN CAUCASIAN HISTORY: II: States and Dynasties of the Formative Period, Traditio, Vol. 17 (1961), Published by: Fordham University .
# Tejerina

Tejerina és un poble de la Província de León que pertany a l'Ajuntament de Prioro i a la comarca de Riaño.
El poble de està delimitat pels pobles de Remolina, Prioro, La Xarxa de Valdetuéjar i l'antic Mental, avui un caseriu de cura de bestiar. Poc abans del poble es troba l'ermita de Retejerina, petita església d'una sola nau on se celebra tots els anys, la festa en homenatge a la Verge de Retejerina, patrona del poble. La tradició diu que és la resta d'un antic monestir. L'ermita de Retejerina té una adoració entre tots els habitants d'aquest petit poble, ja que consideren que sempre ha respost als seus precs.
Tejerina és un poble petit, però amb una gran quantitat d'habitants en els mesos d'estiu, sobretot a l'agost, que és quan sol anar la gent de vacances. Des de fa uns anys, Tejerina compta amb una Casa Rural de propietat privada i a la qual gent que no és del poble lloga per conèixer més la cultura del poble.
# Prettau

Prettau (italià Predoi) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 607 habitants. Limita amb els municipis de Brandberg (Àustria), Sand in Taufers, Krimml (Àustria), Prägraten am Großvenediger (Àustria), Sankt Jakob in Defereggen (Àustria), i Ahrntal. És el municipi més septentrional d'Itàlia.

## Situació lingüística

| Pertinença lingüística (cens 2001) | 98,70% alemany |
| Pertinença lingüística (cens 2001) | 1,30% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Alois Brugger | SVP |
# Juan López Fernández (desambiguació)

Juan López Fernández (desambiguació) és el nom dels següents personatges:
* Juan López Fernández, "O Negro" (1929-2017), futbolista gallec
* Juan López Fernández, "Jan" (n. 1939), dibuixant de còmics
# Montels

«Montels o Montelhs» té aquests significats:
* Montelhs (Arieja), municipi al departament de l'Arieja (regió d'Occitània, França)
* Montelhs (Avairon), municipi al departament de l'Avairon (Occitània)
* Montelhs (occità) o Montels (Hérault) (francès), municipi occità del Llenguadoc, del departament de l'Erau (Occitània)
* Montelhs (Gard), municipi al departament del Gard (Occitània)
* Montelhs (Tarn), municipi al departament del Tarn (Occitània)
* Montelhs (Tarn i Garona), municipi al departament de Tarn i Garona (Occitània)
# Àliga de Plaer

Àliga de Plaer, també anomenada Hayne Hudjihini en chiwere (n. c. 1795 - m. 1822), fou una de les cinc esposes del cap Shaumonekusse dels otoe en el primer quart del segle xix. Vivia a l'actual Nebraska.
En 1822 va acompanyar al seu marit amb una delegació dels caps indis a Washington, DC, on es van reunir amb James Monroe, el president dels Estats Units. Ella va ser descrita pels que la va conèixer com bonica i encantadora. El comissionat per la Bureau of Indian Affairs (BIA) Charles Bird King va pintar retrats de Hudjihini i Shaumonekusse.
Poc després de la seva visita, Hudjihini va morir de xarampió, probablement el va contreure durant els seus viatges.
Quan el cap Mahaska de la tribu Ioway va veure el retrat d'Àliga de Plaer a l'hivern de 1836-1837 en una visita a Washington DC, estava segur que ella era la seva mare. No obstant això, a la galeria del mateix King, penjava una còpia del retrat d'Àliga de Plaer al costat del retrat de Rantchewaime (Coloma Volant), la seva mare, que va reconèixer pel seu ventall. Va resultar que Mahaska estava equivocat perquè la seva mare, que havia mort quan ell tenia quatre anys, havia estat veïna i amiga íntima d'Àliga de Plaer. Les dues dones sovint s'havien vestit amb colors similars, i es trenaven el cabell de la mateixa manera. La còpia del retrat d'Aliga de Plaer havia afegit la taca blava al front, marca de la reialesa, que el va ajudar a dir-li que les dues dones eren diferents. Es van fer arranjaments per enviar còpies de les pintures a Cap Mahaska i a Shaumonekusse, que estaven contents de tenir una pintura de la seva mare i esposa, respectivament.
Tot i que el retrat original d'Àliga de Plaer va ser destruïda en un incendi al Smithsonian Institution en 1865, un mecenes va donar una còpia personal de King a la Casa Blanca el 1962. El retrat ara penja a la Biblioteca de la Casa Blanca.

## Referències

* ↑ "Shaumonekusse", Indian Tribes of North America, Washington, DC: Smithsonian Institution, 1910, accessed 12 Apr 2020
* ↑ «Old map by McKenney - Hayne-Hudjihini the Eagle of Delight.». Antique Map Price and high resolution image source. [Consulta: 31 gener 2013].
* ↑ McKenney, Thomas L. History of the Indian tribes of North America with biographical sketches and anecdotes of the principal chiefs. Embellished with one hundred portraits from the Indian Gallery in the War Department at Washington.. Philadelphia: D. Rice & Co, 1872 [Consulta: 31 gener 2013].
* ↑ «Young Mahaskah, Ioway Chief». Access Genealogyaccessdate = 2013-02-02. Arxivat de l'original el 2013-02-15. [Consulta: 9 desembre 2014].
* ↑ «Portraits of Native Americans in the Library». The White House, President George W. Bush Archives. [Consulta: 2 febrer 2013].
# Prettingen

Prettingen (en luxemburguès: Pretten; en alemany: Prettingen) és una vila de la comuna de Lintgen situada al districte de Luxemburg del cantó de Mersch. Està a uns 11,8 km de distància de la ciutat de Luxemburg.

## Referències

* ↑ Geonames
# Juan Francisco de Vidal

Juan Francisco de Vidal La Hoz (2 d'abril de 1800 - 23 de setembre de 1863) militar i polític peruà fill de Juan de Vidal i de Ventura de la Falç, va ocupar la presidència del Perú durant un breu període entre 1842 i 1843.
# Guiemon

Guiemon fou el tercer abat de Sant Quirze de Colera al voltant de l'any 844.
Es tracta d'un personatge del qual encara no s'ha verificat si realment és històric o és llegendari. Apareix documentat en un sol registre, en un document que recull el judici, que ell mateix va promoure sobre els béns del monestir de Sant Quirze que es va fer el 24 de maig del 844 i que fou presidit pel bisbe de Girona Gotmar I i que anava contra el comte Alaric I d'Empúries. Aquest document només es coneixia a través d'una còpia del segle xiii de l'arxiu del monestir i que també és perduda i només la podem conèixer a través de còpies posteriors.
En aquest document Guiemon és documentat com a fill de Asinari, el segon abat del monestir, i nebot de Libuci, el primer. Ambdós germans foren qui van fundar el monestir després d'haver conquerit el territori de Peralada als cabdills musulmans Galafre i Buixan, com a homes de l'exèrcit de Carlemany.

## Bibliografia

* Joan Badia i Homs, L'arquitectura medieval a l'Empordà, 2a ed., 2 vols., Girona, Diputació Provincial de Girona, 1985, vol. II-B, pp. 156-178, [il.] 182-190 i 600-605.
* Catalunya Romànica, 27 vols., Barcelona, Enciclopèdia Catalana, 1984-1998, vol. 9.
# Una espia accidental

Una espia accidental (títol original en anglès: 13 Frightened Girls, o The Candy Web) és una pel·lícula d'espionatge estatunidenca, dirigida i produïda per William Castle i estrenada el 1963. Ha estat doblada al català.

## Argument

Tretze noies d'una pensió en Suïssa, i especialment una d'elles, Candace Hull, es diverteix fent investigacions de forma aficionada, es troben en un assumpte d'espionatge molt seriós, sota el fons de la guerra freda…

## Repartiment

* Murray Hamilton: Wally Sanders
* Kathy Dunn: Candace Hull
* Hugh Marlowe: John Hull
* Khigh Dhiegh|lang: Kang
* Norma Varden: Miss Pittford
* Alexandra Bastedo: Alex
* Judy Pace|lang: Liberia
* Emil Sitka|lang: Ludwig

## Premis i nominacions
### Nominacions

* 2010: Premi Saturn a la millor col·lecció DVD

## Referències

* ↑ esadir.cat. Una espia accidental. esadir.cat.
* ↑ «13 Frightened Girls ». The New York Times.
# The Concert in Central Park

The Concert in Central Park és el primer àlbum en directe del duet estatunidenc de folk rock Simon & Garfunkel. Fou publicat el febrer de 1982 amb el segell discogràfic Warner Bros. Records, i fou gravat el setembre de 1981 durant un concert benèfic gratuït al Central Park de Nova York davant de més de mig milió de persones. La recaptació econòmica va servir per al desenvolupament i manteniment dels espais verds deteriorats del centre de Manhattan. Aquest concert i l'àlbum van marcar el començament de la curta reunió entre Paul Simon i Art Garfunkel.
El concepte d'un concert benèfic a Central Park fou proposat pel comissionat de parcs Gordon Davis i el promotor Ron Delsener. El canal de televisió HBO es va comprometre a emetre l'acte, i va treballar amb Delsener per decidir que Simon and Garfunkel era l'opció adequada per dur-lo a terme. A banda de cançons que en temps anteriors ja foren grans èxits, la llista de temes inclogué material de les seves carreres en solitari així com versions d'altres grups. En total interpretaren 21 cançons, encara que dues d'elles no foren incloses en l'àlbum. Entre les cançons que cantaren hi hagué clàssics com «The Sound of Silence», «Mrs. Robinson» i «The Boxer»; l'esdeveniment conclogué amb una repetició de la cançó de Simon «Late in the Evening». Les tensions personals van fer que el duo no es decidís a continuar amb la reunificació tot i l'èxit del concert.
L'àlbum i una pel·lícula foren publicats l'any següent al concert. La interpretació del duet fou aplaudida pels crítics musicals i l'àlbum va tenir molt d'èxit comercial; va arribar al número sis de la llista Billboard 200 i rebé el certificat doble platí de la Recording Industry Association of America (RIAA). La gravació de vídeo es pogué veure inicialment per HBO, i més tard estigué disponible en VHS i DVD.

## Enllaços externs

* «The Concert in Central Park». Allmusic.
# Aurora Bascarán Martínez

Aurora Bascarán Martínez (Eibar, Guipúscoa, 1933) és una política basca. Treballà com a administrativa i és militant del PSE-PSOE. Amb aquest partit fou alcaldessa d'Eibar de 1987 a 1993 i senadora per Guipúscoa a les eleccions generals espanyoles de 1989.

## Referències

* ↑ «De los Toyos sustituirá a Arriola en la alcaldía de Eibar a finales de mes» (en castellà). El correo, 08-05-2018. [Consulta: 1r gener 2013].
* ↑ «Bascarán Martínez, Aurora» (en castellà). Senado.es. [Consulta: 1r gener 2013].
# Pretor urbà

El pretor urbà, en llatí praetor urbanus, era un càrrec jurídic a l'antiga Roma. S'anomenava així perquè administrava justícia exclusivament entre els habitants de la ciutat, és a dir, quan no hi havia gent no pertanyent a la ciutadania involucrats. El pretor urbà i el pretor peregrí, especialment el primer, estaven envoltats de juristes que van formar un consell jurídic per a resoldre com a perits en qüestions contradictòries de dret. L'origen el pretor urbà es troba en la divisió de les funcions del pretor únic cap a la fi de la Primera Guerra Púnica, possiblement a partir de l'any 243 aC.
Una altra funció important del pretor urbà era la d'exercir de substitut del senat romà en cas que aquest últim fos absent de Roma. Per aquest motiu només li era permès d'abandonar la ciutat durant un breu període establert que podia variar de quatre a deu dies.
També era el magistrat en cap per a l'administració de justícia i la promulgació dels edicta, els quals formaven un corpus de precedents. L'edicte era la declaració de la política pretorial o la decisió. El pretor procurava no fer legislació amb ell. Una fallada al respecte podia portar a un càrrec de traïció. El desenvolupament i millora de la llei romana deu molt a aquests precedents.
Cal destacar, també, que era el superintendent dels Ludi Apollinares.
Un pretor urbà famós va ser Marc Juni Brut tiranicida.

## Referències

* ↑ Ramsay, William. An Elementary Manual of Roman Antiquities (en anglès). Griffin, 1859, p. 77, 38.

## Bibliografia

* Bernard Mainar, Rafael. Derecho romano: curso de derecho privado romano (en castellà). Universidad Catolica Andres, 2001, p. 47-48.
* Brennan, T. Corey. The Praetorship in the Roman Republic (en anglès). Volume 1: Origins to 122 BC. Oxford University Press, 2001, p. 98-102.